Document ID: /fineweb-2-swissfilter-quality_10-filterrobots/filtered/01798.jsonl.gz/1452

Iher Liebe
Ich wär mega froh, um Tipps... Irgendwie bini mit mim Latiin grad chli am End 🤕... Üsere Bueb (im Aug. 4 jährig) isch sitt letschtm Herbst troch - theoretisch...
Etz ischs sit gfühlt Monate so, dass er fasch täglich id Hose bislet bzw. tröpflet... Er seid vo selber chuum, wennr ufs WC muess. Wemer stündlich göhnd, de klappts, aber shed so denn halt überhaupt nüt natürlichs; will mier de ja eifach mitm ufs WC göhnd... Er seid denn oft, er müess nid, aber s chund wirklich jeeeedesmal öpis (letschtmal ufmne Usflug vo 11 bis 5 simer 9mal ufs Wc und 9mal heder au wirklich viel bislet, obwohl er kei guete Trinker isch)
wemer vo üs us nüt säged, klappts eich grundsätzlich nid... 😔
Ich glaub au, dassr eigentlich spürt, wennr muess Bisle und er cha gar nid so säge, was sProblem isch... Mängisch meinter, er heigs nid gmerkt, meischtens seidr im Nachhinein, er heig eifach kei Lust gha...
Aber mich frustrierts so... Will zrugg zu Windle bestätigt ihm ja irgendwie, dass ers cha 'gmüetlich näh' unds eifach la laufe, aber mier gahd au langsam dEnergie verlore, ständig a dem Thema drazsii - ganz zschwiige vo all dene Hose und Unterhose womr stäääändig am Wäsche sind 😔🤪🤦♀️
Hed öper ähnlichi Erfahrige gmacht oder irgend en Idee? Belohne oder Chläberle ischs irgendwie au nid; es sell ja öpis natürlichs sii ufs Wc zgah 🤷♀️